EA เซ็น MOU ลุยธุรกิจรถยนต์ไฟฟ้า
EA เซ็น MOU ลุยธุรกิจรถยนต์ไฟฟ้า ณ มหาวิทยาลัยราชภัฏราชนครินทร์ จ.ฉะเชิงเทรา เมื่อเร็วๆ นี้
23 ม.ค. 2562

 นายประสงค์ คงเคารพธรรม รองผู้ว่าราชการ จังหวัดฉะเชิงเทรา และนายสุวัฒน์ กมลพนัส ประธานกลุ่มอุตสาหกรรมพลังงานหมุนเวียน สภาอุตสาหกรรมแห่งประเทศไทย ให้เกียรติร่วมเป็นประธานในพิธี ลงนามบันทึกข้อตกลงความร่วมมือ จัดตั้ง “เครือข่ายพัฒนากำลังคนและความเชี่ยวชาญเทคโนโลยี ด้านยานยนต์สมัยใหม่ และระบบกักเก็บพลังงานไฟฟ้าของประเทศ” ซึ่ง นายอมร ทรัพย์ทวีกุล รองประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA ได้ลงนามร่วมมือกับอีก 15 องค์กรพันธมิตร ทั้งหน่วยงานภาครัฐและเอกชน
ทั้งนี้ เพื่อร่วมกันวางรากฐานและพัฒนาความรู้ ความเชี่ยวชาญเทคโนโลยีด้านยานยนต์สมัยใหม่และระบบกักเก็บพลังงานไฟฟ้าของประเทศ ทั้งด้านทฤษฎีและปฏิบัติอย่างยั่งยืน เพื่อรองรับแผนการลงทุนธุรกิจยานยนต์ไฟฟ้าและแบตเตอรี่ รวมถึงอุตสาหกรรมที่เกี่ยวเนื่องภายใต้นโยบายไทยแลนด์ 4.0 โดยพิธีดังกล่าวจัดขึ้น ณ มหาวิทยาลัยราชภัฏราชนครินทร์ จ.ฉะเชิงเทรา เมื่อเร็วๆ นี้